OpenLLM-France/wikimedia huggingface dataset:
# Hendricksita

La hendricksita és un mineral de la classe dels silicats, que pertany al grup de la mica trioctaedral. Rep el nom en honor de Sterling Brown Hendricks (13 d'abril de 1902 - 4 de gener de 1981), cristal·lògraf, i químic americà, pioner en la tecnologia de difracció de raigs X i d'electrons.

## Característiques

La hendricksita és un silicat de fórmula química KZn₃(Si₃Al)O$_{10}$(OH)₂. Cristal·litza en el sistema monoclínic. La seva duresa a l'escala de Mohs es troba entre 2,5 i 3.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, txernikhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta a la mina Franklin, situada a la localitat de Franklin del comtat de Sussex (Nova Jersey, Estats Units). També ha estat descrita en altres indrets del mateix comtat de Sussex, així com a l'Argentina, Ucraïna i Austràlia.

## Referències

* ↑ «Hendricksite» (en anglès). Mindat. [Consulta: 26 gener 2020].
# Haifa (pel·lícula)

Haifa (àrab: حيفا, Ḥayfā) és una pel·lícula coproducció de Palestina, Alemanya i Holanda filmada en color dirigida per Rashid Masharawi sobre el seu propi guió que es va estrenar en 1996 i va tenir com a actors principals Mohammad Bakri, Ahmad Abu Sal’oum, Hiam Abbass i Nawal Zaqout.

## Argument

L'acció del film transcorre quan l'autonomia negociada per a Palestina en 1994 fa que es vegi possible arribar a la pau entre palestins i israelians. Haifa viu en un camp de refugiats i és considerat «el boig del poble». El recorre constantment i així s'assabenta de moltes de les coses que allí hi succeeixen. Té un vincle amistós amb la família d'Abu Said, un antic policia que espera tornar al seu càrrec si es produeix un canvi polític. La seva esposa Oum Said espera amb ansietat que el seu fill gran Said surti de presó i, mentrestant, li busca una esposa que asseguri el seu avenir. Els seus altres fills són el cínic i desesperançat Siad i Sabah, la filla de dotze anys que veu el costat romàntic de la vida.

## Repartiment

Van intervenir en la pel·lícula els següents intèrprets:
* Mohammad Bakri: Haifa
* Ahmad Abu Sal’oum: Abu Said
* Hiam Abbass: Oum Said
* Nawal Zaqout: Sabah
* Fadi El-Ghoul: Siad
* Areen Omari: Samira
* Khaled Awad…Abbas
* George Ibrahim: Carter
* Mariam El-Hin: tia de Haifa
* Mahmoud Qadah: Said
* Hussam Abu Eisheh: barber
* Samer Abu Eisheh: fill del barber
* Younis Younis: Younis
* Osama Masri: reparador del televisor
* Samyah Bakri: mare de la possible núvia

## Premis i nominacions

La pel·lícula va integrar la selecció oficial de la secció Un certain regard del 49è Festival Internacional de Cinema de Canes el 1996.

### Festival Internacional de Cinema del Caire

* Haifa guanyadora del Premi a la Millor Pel·lícula Àrab en 1995.;Festival Medifilm 1995 (Roma)
* Haifa guanyadora del Premi a la Millor Creació Artística.

### Festival de Cinema de Cartago (Tunísia)

* Haifa guanyadora del Premi de Bronze.

### XVII edició de la Mostra de València

* Mohammed Bakri, menció a la millor actuació masculina per la seva participació a 'Haifa en 1996

### Festival Internacional de Cinema de Jerusalem

* Haifa guanyadora del Premi a la Millor Pel·lícula estrangera en 1995.

## Referències

* 1 2 3 Kotzathanasis, Panos. «Film Review: Haifa (1996) by Rashid Masharawi», 06-03-2019. [Consulta: 17 octubre 2019].
* 1 2 3 4 5 «HAIFA » FILM DERASHID MASHARAWI» (en inglés), 05-04-2019. [Consulta: 21 octubre 2019].
* ↑ «Haifa» (en francés). [Consulta: 21 octubre 2019].
* ↑ Una película argelina gana la Palmera de Oro de la Mostra de Valencia, La Vanguardia, 18 d'octubre de 1996

## Enllaços externs

* Tràiler de la pel·lícula a Vimeo
# Wovoka

Wovoka, també conegut com a Jack Wilson (Vall Smith, vora Carson City, Nevada, 1858-Reserva Walker River, 1932) fou un xaman i líder religiós paiute, fill de Tävibo. Influït per mormons i shakers, el 1880 va tenir visions després d'un eclipsi de sol sobre la derrota final dels indis sobre els blancs que inspiraren el moviment milenarista Ghostdance. Aconvertí a la nova religió dirigents xeiene i sioux importants com Bou Assegut i Kicking Bear, però després dels fets de Wounded Knee el 1891, quan un grup de sioux miniconjou foren massacrats per soldats nord-americans, tot i que duien camises espirituals que els protegien de les bales, el moviment es va dissoldre, i va morir foscament a la reserva de Walker River.

## Enllaços externs

* The Messiah Letter per Wovoka, traduïda per James Mooney
# Lliura egípcia

La lliura egípcia (àrab: جنيه مصري, junayh miṣrī, o, simplement, جنيه, junayh, pronunciada guinih en àrab egipci, pl. جنيهات, junayhāt) és la moneda d'Egipte. El codi ISO 4217 és EGP i s'abrevia tradicionalment LE (del francès livre égyptienne). També s'utilitzen les abreviacions E£ i £E per diferenciar-la de la lliura esterlina, i .ج en àrab. Tradicionalment s'ha subdividit en 100 piastres (en àrab قرش, qirx; pl. قروش, qurūx; pronunciats irx i uruix en àrab egipci) i en 1.000 mil·lims (en àrab مليم, millīm; pl. مليمات, millīmāt), tot i que actualment només s'usa la piastra com a moneda fraccionària.
Es van emetre per primera vegada el 1836. El nom àrab de la lliura egípcia, jinih, sobretot si tenim en compte la pronúncia en àrab egipci guinih, està relacionat amb la guinea anglesa.
Emesa pel Banc Central d'Egipte (en àrab البنك المركزي المصري, al-Bank al-Markazī al-Miṣrī), en circulen bitllets de 200, 100, 50, 20, 10, 5 i 1 lliures, i de 50, 25, 10 i 5 piastres. També en circulen monedes, tot i que amb menys freqüència, d'1 lliura i de 50, 25, 20, 10 i 5 piastres.

## Taxes de canvi

* 1 EUR = 17,0541 EGP (28 d'abril del 2020)
* 1 USD = 15,7452 EGP (28 d'abril del 2020)

## Vegeu també

* Lliura

## Enllaços externs

* Banc Central d'Egipte (àrab) (anglès)
* Els bitllets d'Egipte (alemany) (anglès)
# Escut de Llívia

L'escut de Llívia no ha estat sotmès a la nova reglamentació sobre els símbols dels ens locals de Catalunya i el seu escut no està inscrit al Registre dels Ens locals de Catalunya.

## Història

Al "Llibre Ferrat" hi figura l'escut original de Llívia de 29 x 20 cm pintat en blau, verd i vermell, representant la població de Llívia arrecerada al peu del puig del mateix nom, coronat pel vell castell protector, al qual s'uneix un camí que puja fins a la fortalesa. Fora del campanar, al costat esquerre apareix un personatge dempeus i barbut, abillat amb una mena de ceptre, acompanyat del nom ERCULES. L'escut està orlat amb la següent inscripció: LIVIUM OPPIDUM EST INTER PIRENEORUM CONVALLES MONTIUM PROVINCIA CATALONIA ET CERITANIA REGIONIS AB ERCULE LIBICO (Llívia és una plaça forta que es troba a les valls del Pirineu, a les muntanyes de la província de Catalunya i la regió de la Cerdanya, i que descendeix d'Hèrcules líbic). Segons la llegenda fundacional, al lloc on avui s'aixeca Llívia hi descansà el mític heroi grec Hèrcules, en tornar de l'illa d'Eritia, quan venia de robar els bous de Gerion. Va edificar una ciutat al Pirineu en record de la seva nació: Líbia. És per això que Hèrcules presideix l'escut de la Vila. L'escut actual, molt similar a l'original, és una versió simplificada de la que apareix al Llibre Ferrat.
# Minolta Weathermatic 35 DL

La Minolta Weathermatic 35 DL (dual) és una càmera compacta i subaquàtica que utilitza pel·lícula de 35mm. Aquesta, va ser llançada al mercat per Minolta el 1987.
Bàsicament, és la mateixa que la Minolta AF-DL, però amb la diferència que aquesta és estanca i submergible fins a 5 metres.

## Característiques

La 35 DL és sòlida i està fabricada amb plàstic d'alta qualitat. L'objectiu de doble focus s'acciona elèctricament i està protegida per una finestra estanca. El compartiment de la bateria està igualment segellat per protegir la càmera contra l'aigua i la pols.
Quan no està submergida, utilitza l'enfocament automàtic basat en infrarojos, el qual permet enfocar des de 0,75m fins a l'infinit. Un botó a la part superior canvia la distància focal de 35 a 50mm.
La distància mínima d'enfocament en el mode macro arriba fins a 0,52m quan es treballa a 35mm, o a 0,62m amb l'objectiu a 50mm. També hi ha disponible una funció per bloquejar l'enfocament.
Sota l'aigua l'enfocament és fix, i es pot usar en 35mm per enfocar des d'1,2 fins a 3,6 metres o en 50mm per enfocar des d'1,3 fins a 3,2m. Un botó a la part posterior acciona el mode macro, el qual permet fer primers plans sota l'aigua.
El flaix és totalment automàtic; no es pot activar ni desactivar i tampoc es pot configurar la seva potència. Una llum vermella al costat del visor indica que el flaix s'està carregant. A 35mm i ISO 100 el flaix il·lumina des de 0,52 fins a 3,6m i a 50mm des de 0,62 fins a 2,3m. La càrrega, el transport i el rebobinat de pel·lícules també són totalment automàtics; la càmera no incorpora un botó per poder rebobinar la pel·lícula a mig rodet.
Aquest model, pot fer servir rodets amb una sensibilitat des de 100 fins a 400 ASA, disparar amb una velocitat d'obturació des d'1/40 fins a 1/150 segons i una obertura de diafragma des de f/3.5 fins a f/30.

## Accessoris

Originalment, la càmera es venia amb un kit, el qual incloïa una bossa groga brillant amb la corretja, un estoig per guardar dos rodets i el visor esportiu.
El visor esportiu facilita l'ús de la càmera quan s'utilitza sota l'aigua amb ulleres de submarinisme, ja que així no és necessari mirar pel visor.

## Referències

* 1 2 «Weathermatic 35 DL (dual)» (en anglès). Collecti blend.
* 1 2 Terstad, Linda. «5 frames with a Minolta Weathermatic 35 and Portra 400 – By Linda Terstad» (en anglès). 35mmc, 03-03-2019.
* ↑ «Reviewing the Minolta Weathermatic 35 DL» (en anglès). Lomography, 16-08-2011.
* 1 2 Halgand, Sylvain. «Minolta Weathermatic 35 DL» (en francès). Collection appareils.
* 1 2 «Weathermatic 35 DL instruction manual» (en anglès). Manuals lib.
* ↑ Munger, Kurt. «Minolta Weathermatic 35DL Review» (en anglès). Photo jottings, 08-09-2019.
* 1 2 «Minolta Weathermatic 35DL» (en anglès). Butkus.
# Friend (Nebraska)

Friend és una població dels Estats Units a l'estat de Nebraska. Segons el cens del 2000 tenia 1.174 habitants.

## Demografia

Segons el cens del 2000, Friend tenia 1.174 habitants, 475 habitatges, i 326 famílies. La densitat de població era de 566,6 habitants per km².
Dels 475 habitatges en un 29,1% hi vivien nens de menys de 18 anys, en un 61,9% hi vivien parelles casades, en un 4,4% dones solteres, i en un 31,2% no eren unitats familiars. En el 29,1% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,8% tenia menys de 18 anys, un 4,6% entre 18 i 24, un 22,1% entre 25 i 44, un 21,6% de 45 a 60 i un 26,8% 65 anys o més.
L'edat mediana era de 44 anys. Per cada 100 dones de 18 o més anys hi havia 88,7 homes.
La renda mediana per habitatge era de 34.833 $ i la renda mediana per família de 40.667 $. Els homes tenien una renda mediana de 32.946 $ mentre que les dones 17.829 $. La renda per capita de la població era de 17.422 $. Aproximadament el 4,9% de les famílies i el 6,8% de la població estaven per davall del llindar de pobresa.

## Naixements il·lustres

* Anna Louise Strong, escriptora

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Friend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Friend». American Fact Finder. Oficina del Cens dels Estats Units, 12-01-2010.
Viccionari
# Hendrik-Ido-Ambacht

Hendrik-Ido-Ambacht és un municipi de la província d'Holanda Meridional, al sud dels Països Baixos. L'1 de gener del 2021 tenia 31.258 habitants repartits sobre una superfície d'11,99 km² (dels quals 1,24 km² corresponen a aigua). Limita al nord amb Ridderkerk i Alblasserdam, i al sud amb Zwijndrecht i Papendrecht.

## Ajuntament

* SGP/ChristenUnie 5 regidors
* PvdA 5 regidors
* CDA 3 regidors
* VVD 3 regidors
* Gemeente Belangen 1 regidor
* Ambacht uw Belang 1 regidor
* Lijst Burger 1 regidor
* Waaltje

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 26 febrer 2023].

## Enllaços externs

* www.h-i-ambacht.nl
# Glebovka (Vladímir)

* Per a altres significats, vegeu «Glebovka».
Glebovka (en rus: Глебовка) és un poble de l'óblast de Vladímir, a Rússia, segons el cens del 2010 tenia 28 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Eremophila

«Eremophila» té aquests significats:
* Eremophila (ocell), gènere d'ocells de la família dels alàudids
* Eremophila (planta), gènere de plantes de la família de les escrofulariàcies
# Tom Heaton

Thomas David "Tom" Heaton (Chester, el 15 d'abril de 1986) és un jugador de futbol anglès que juga com a porter amb el Manchester United FC de la Premier League.
Heaton va començar la seva carrera al planter del Manchester United però no va poder entrar al primer equip i va passar temps cedit amb el Swindon Town, Royal Antwerp FC, Cardiff City FC, Queens Park Rangers FC, Rochdale i Wycombe Wanderers FC, abans d'unir-se permanentment al Cardiff després del seu alliberament pel Manchester United el juliol de 2010. Després es va incorporar al Bristol City amb un contracte d'un any amb una opció de segon any, però el va rebutjar el maig de 2013 a favor d'un trasllat al Burnley FC, on va romandre durant sis anys abans d'unir-se a l'Aston Villa el 2019. Després de dos anys amb l'Aston Villa, va tornar al Manchester United el juliol del 2021.
Internacional des del nivell sub-16 fins al sub-21, Heaton ha participat a la selecció d'Anglaterra des del 2015, i finalment va debutar-hi en un partit amistós contra Austràlia el 27 de maig de 2016.

## Referències

* 1 2
# Gary Beckman

Gary Beckman és un notable hititòleg i professor d'estudis hitites i mesopotàmics de la Universitat de Michigan. Ha escrit diversos llibres sobre els antics hitites: les seves obres 'Hittite Diplomatic Texts' i 'Hittite Myths' van ser republicades dues vegades en 1991 i 1999 respectivament. Com a hititòleg, el professor Gary Beckman també va escriure un article sobre cronologia hittita a Akkadica 119-120 (2000) i fou edit del llibre del 2003 'Hittite Studies in Honor of Harry A. Hoffner, Jr: On the Occasion of His 65th Birthday ' Beckman també va redactar una ressenya sobre l'influent llibre de Trevor Bryce The Kingdom of the Hittites a Bryn Mawr.
El professor Beckman també va participar com a assessor acadèmic en el film del Hititler ('Hitites' en català), en el qual es parlava de la història i la cultura dels antics hitites. El 2008, el professor Beckman va revisar un llibre sobre el "canvi de règim" i el seu impacte en les societats locals a l'Orient Mitjà des de l'antiguitat fins a l'era moderna. Va observar que els canvis culturals i administratius no solen ocórrer fins passats aproximadament dues generacions (o 50 anys) de la caiguda del règim al poder anterior.

## Obres

A continuació es mostra una llista parcial dels llibres publicats pel professor Beckman:
* Textos de les proximitats d'Emar en la Col·lecció de Jonathan Rosen (Padova: Sargon, 1996).
* Catàleg de les col·leccions de Babilònia de Yale. II. Textos antics babilònics d'arxiu a la col·lecció Nies Babilònia. (Bethesda, MD: CDL Press, 1995).
* Textos diplomàtics hitites. Escrits des de l'Antiguitat, Volum 7. (Atlanta, GA: Scholars Press, 1996) [segona edició, 1999]).
* L'Epopeia de Guilgameix (Norton Critical Editions), amb Benjamin R. Foster i Douglas Frayne (Nova York: WW Norton, 2001).
* Catàleg de les col·leccions de Babilònia de Yale. 4 antics textos babilònics d'arxiu a la Col·lecció Babilònia de Yale (Bethesda, MD: CDL Press, 2000).
* Mites hitites (coeditor), Scholars Press, segona edició (1991).

## Referències

* ↑ «Gary Beckman, pàgina web oficial a la Universitat de Michigan». Arxivat de l'original el 2013-09-02. [Consulta: 9 juliol 2013].
* ↑ Hittite Myths, Second Edition
* ↑ Hittite Diplomatic Texts
* ↑ «AKKADICA 119-120 - septembre-décembre / setembre -desembre 2000». Arxivat de l'original el 2012-02-09. [Consulta: 9 juliol 2013].
* ↑ Amazon.com: Hittite Studies in Honor of Harry A. Hoffner, Jr: On the Occasion of His 65th Birthday: Harry A. Hoffner, Gary M. Beckman, Richard Henry Beal, John Gregory McMahon, Gregory McMahon: Books
* ↑ Ressenya clàssica de Bryn Mawr per Gary Beckman
* ↑ Hititler
* ↑ Revisió del llibre sobre el canvi de règim a l'Antic Pròxim Orient i Egipte: Des de Sargon d'Akkad a Saddam Hussein
* ↑ Gary Beckman
# Les Escaules

Les Escaules és un poble del terme municipal altempordanès de Boadella i les Escaules. Terme independent el 1800, va ser agregat a Boadella el 1846 per la política de reducció del número de municipis.
Al cens de l'any 2011 tenia cent habitants. Destaca pel seu nucli històric compacte i les restes arquitectòniques medievals que s'hi troben. Es troba prop de la riba dreta de la Muga, sobre un turó i prop del torrent de la Caula, que forma el magnífic salt de la Caula i les gorgues de la Caula. Els actes populars més coneguts son:
Fira del saüc (maig), Festa de la Sardana (setembre) iles tradicionals quines (desembre - gener)
Del 2005 al 2019 s'hi va celebrar la trobada de poesia d'acció i performance anomenada La Muga Caula.

## Llocs d'interès

* Església romànica de Sant Martí.
* Restes del castell i de l'antic monestir.
* Pou de glaç
* Salt de la Caula i gorgues de la Caula.
* Riu la Muga
* Nucli històric
* Coves Naturals, habitades en temps prehistòrics s'hi han trobat restes de 60.000 anys d'antiguitat, algunes d'elles exposades en el Museu Arqueològic de Sant Pere de Galligans de Girona. Les restes trobades van del Paleolític Inferior a l'edat de bronze (les Escaules).

## Residents il·lustres

* A principis de la dècada dels 90, i fins a la seva mort el 2015, s'hi va instal·lar l'economista d'origen britànic Edward Hugh.
* Des de 2012 hi té el taller l'artista mallorquina Lara Fluxà.

## Referències

* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860). Barcelona: ICGC, 2014. ISBN 978-84-393-9138-8.
* ↑ Grau, Xavier «Mor Edward Hugh, l'economista que va preveure la crisi». ara.cat, 29-12-2015 [Consulta: 30 desembre 2015].
* ↑ ROS, Cristina, Entrevista a Lara Fluxà, Diari Ara, 18/03/2015, pàgina 31.

## Bibliografia

* Maria Josepa Arnall i Juan, "Notes i documents per a la història de les Escaules", Annals de l'Institut d'Estudis Empordanesos, 20 (1987), 51-82.

## Enllaços externs

* Pàgina web de l'Ajuntament
* Fitxa sobre el salt i les gorgues de la Caula a la pàgina "Les Salines-Bassegoda"
* La Muga Caula, trobada de poesia d'acció i performance Arxivat 2009-07-26 a Wayback Machine.
# We Are Scientists

We Are Scientists és un grup de rock alternatiu dels Estats Units integrat per: Keith Murray (guitarra i primera veu), Chris Cain (baix) i Michael Tapper (bateria). Fou formada l'any 2000.
La banda ha llençat tres EPs, i un LP: "With Love And Squalor".

## Discografia

* 2004 The Wolf's Hour
* 2005 Nobody Move, Nobody Get Hurt (EP) #56 UK
* 2005 The Great Escape
* 2005 With Love And Squalor

## Enllaços externs

* Web Oficial (anglès)
# Serramanna

Serramanna (en sard, Serramanna) és un municipi italià, situat a la regió de Sardenya i a la província de Sardenya del Sud. L'any 2004 tenia 9.443 habitants. Es troba a la regió de Monreale. Limita amb els municipis de Nuraminis (CA), Samassi, Sanluri, Serrenti, Villacidro i Villasor (CA).

## Administració

Llista d'alcaldes :
| Període | Identitat | Partit |
| 2005- | Alessandro Marongiu | PD |
# Melitón Simois

Melitón Simois (San Bautista, 1884 - Canelones, 1964) fou un poeta, periodista i polític uruguaià.
Nascut al poble de San Bautista, Simois va ser editor i redactor dels diaris El Baluarte, Nuevos Rumbos i La Razón de Canelones. També fou director del periòdic El Derecho, de Melo, Cerro Largo. Simois també té col·leccions de poesia, i algunes de les seves obres més conegudes són Flores de otoño i El remanso.
El 19 de gener de 1920 formà part del Consell d'Administració del departament de Canelones, tasca per a la qual va ser reelegit tres anys després, ocupant el càrrec fins al 1926.
Morí a Canelones, amb 80 anys.

## Obra

* Flores de otoño (1915).
* El remanso (1935).
* Póstumas.

## Referències

* ↑ (castellà) Flor rey en el recuerdo Arxivat 2010-07-01 a Wayback Machine. a hoyencanelones.com, consultat el 29/03/2010
# Ermita

Una ermita (del llatí eremita, aquest del grec ερημίτης que ve de ἔρημος, desert, paratge sense vegetació) és una capella amb el seu altar ubicada en un lloc allunyat de les poblacions i dedicada al culte religiós, antigament hi solia haver un ermità. Actualment les ermites són solitàries (tot i que encara es pot trobar en alguna, un ermità o ermitana que hi viu). No s'han de confondre les ermites amb les capelles de masies o esglésies parroquials que ja no tenen el seu culte i resten allunyades d'una població. A Catalunya encara hi viuen alguns ermitants.

## Referències

* ↑ «Diccionari de la llengua catalana DIEC2».
* ↑ Sànchez-Cid, Enric. Ermites i temples insòlits de Catalunya. 2001. Valls: Editorial Cossetània, agost 2019, p. 171. ISBN 84-95684-34-9.
* ↑ admin. «Montserrat Domingo, una anacoreta del segle XXI», 21-07-2014. [Consulta: 7 agost 2019].
# Mizuki Kawashita

Mizuki Kawashita (河下 水希, Kawashita Mizuki, nascuda el 30 d'agost de 1971, en Shizuoka, Japó) és una dibuixant de manga coneguda pel seu treball a Ichigo 100%.

## Bibliografia

* (1997) Sora no Seibun (空の成分), com "Mikan Momokuri"
* (1999) Akane-chan Over Drive (あかねちゃん OVER DRIVE), com "Mikan Momokuri"
* (1999) Kaede Typhoon (かえで台風), com "Mikan Momokuri"
* (2000) Ririmu Kissu (りりむキッス, Lilim Kiss)
* (2002) Ichigo 100% (いちご100%); traducció a l'anglès: Strawberry 100% (2007)
* (2007) Hatsukoi Rimiteddo (初恋限定。, Hatsukoi Limited)
* (2009) Ane Dokii (あねどきっ, Ane Doki)
* (2010) error: {{nihongo3}}: Cal text en japonès o romaji (help)
* (2010) error: {{nihongo3}}: Cal text en japonès o romaji (help)

## Altres obres

* Koorihime Kitan
* Natsuiro Graffiti
* Sonezaki Shinjuu
* Kanojo to Natsu to Boku

## Referències

* 1 2 3 4 5 6 7 8 9 «Mizuki Kawashita». Anime News Network. [Consulta: 31 gener 2009].